Craiova: Un tramvai a luat foc în mers după ce a fost lovit de fulger – .
Un tramvai a luat foc în mers, joi, în Craiova, după ce a fost lovit de un fulger. Nu au fost înregistrate victime, deoarece toţi călătorii coborâseră în staţie, iar vatmanul încerca să întoarcă tramvaiul.
Potrivit ISU Dolj, în momentul izbucnirii incendiului, tramvaiul era in mers, executând manevre de întoarcere."În tramvai nu erau alte persoane, decât vatmanul, care s-a autoevacuat", au transmis reprezentanţii ISU Dolj.În urma incendiului, au ars materiale combustibile din componenţa tramvaiului în proporţie de 70%.RAT Craiova a transmis că incendiul s-a produs în urma unei descărcări electrice."Astăzi (joi – n.r.), în jurul orei 12.50, ca urmare a unui fenomen meteorologic (descărcare electrică), tramvaiul (…) a luat foc în staţia CLF. Evenimentul s-a produs după ce toţi călătorii debarcaseră", a transmis RAT Craiova, într-un comunicat de presă.Potrivit societăţii de transport, programul de circulaţie al tramvaielor nu este afectat.